แต่เดิม ร้านทูน่า อิจิบัง เป็นร้านห้องเดียว อยู่ใต้ตึก ITF ใกล้แยกถนนสีลม ตัดกับถนนนราธิวาส
ครั้งที่เคยไปทานเมื่อกาลก่อนนั้น รอคิวนานมากกก เคยยืนคอยถึงครึ่งชั่วโมง แทบสลบ
คนก็ขยันกันไปทานจริง ตอนนั้นมีแบบบุฟเฟต์ด้วย
ปัจจุบันร้านย้ายล๊อกมาด้านข้าง เป็นร้านสองห้อง รวมถึงมีห้องส่วนตัวบริการที่ชั้นบนอีกด้วย
นับจากนั้นทุกครั้งที่เข้าก็ไม่เคยต้องรอคิวอีกเลยย

ร้านนี้ มีโปรโมชั่นอยู่ตลอด คงเข้าใจนิสัยคนไทย ที่ชอบซื้อของลดราคา
เขียนราคาไว้สูง แล้วกากบาท ลดราคาทำให้รู้สึกว่าได้ทานอาหาร(แพง)ในราคาถูก
เมนูอาหารใส่ไว้ในแทบเลตให้ขยับนิ้วเลือกได้อย่างรวดเร็ว
พนักงานมีที่ไม่ใช่คนไทย แต่เข้าใจความต้องการ(อาหาร)ของเราได้เป็นอย่างดี

เมนูแนะนำ อ้อ ส่วนตัว ชอบทานไข่หวานย่าง หัวปลาแซลม่อนนึ่งซิอิ้ว แซลม่อน ทาโกยากิก็ใช้ได้
ส่วนของหวาน แนะนำ "ลูกลาน" คล้ายๆลูกชิด แต่เม็ดเล็กกว่า เหนียวหนึบนิดๆ เสริฟมาในน้ำแข็งใสนมสด

ถ้าใครทานอาหารญี่ปุ่นบนห้างอยู่บ่อยๆ ลองมาที่นี่ดูแล้วคุณอาจจะเปลี่ยนใจ
แซบม่อนซาซึมิ แซ่บมาก(อร่อย) ลองดูครับไม่ผิดหวังแน่นอน